የትህዴን ጦር በሱዳንና በኢትዮጵያ ድንበር ወደ ሀገሩ ገባ
ራሱን የትግራይ ህዝብ ዴሞክራሲያዊ ንቅናቄ /ትህዴን/ በማለት የሚጠራው እና በኤርትራ ውስጥ ሲንቀሳቀስ የነበረው ጦር ወደ ሀገሩ ገባ።ጦሩ የንቅናቄው መሪ በሆነው ሞላ አስገዶም እየተመራ ወደ ሀገር ውስጥ ከትናንት በስትያ ሊገባ ችሏል  ።ቁጥራቸው ከ800 በላይ የትግራይ ህዝብ ዴሞክራሲያዊ ንቅናቄ ትህዴን ጦር ከነ ሙሉ ትጥቁ ከሱዳን ወደ ኢትዮጵያ በሁመራ እና በመተማ አድርጎ  በሰላም መምጣቱን የብሄራዊ  መረጃና ደህንነት አገለግሎትና ከፌደራል ፖሊስ የተሰጠው መግለጫ  አስታውቀዋል ።ጦሩ ወደ ኢትዮጵያ ሲገባ በመንገድ ላይ ለመተንኮስ ጥረት ያደረጉ የሻዕቢያ ሃይሎችን እየደመሰሰ ወደ እናት ሀገሩ  መግባቱን ገልጿል ።የኤርትራ መንግስት ባደራጀው የጥፋት ሀይል ውስጥ ከሚገኙ ሃገር ወዳድ ኢትዮጵያውያን ጋር የተጀመረው ግንኙነት ከአንድ አመት በላይ የቆየ እድሜ ያስቆጠረ መሆኑን ጠቁሟል ። በአንድ በኩል ሃገራችን በማስመዝገብ ላይ ያለችው ፈጣን ልማትና እድገት የፈጠረባቸው ተፅእኖ በሌላ በኩል ደግሞ ይህንን የሃገራችንን ልማትና ሰላም ለማደናቀፍ የቆረጡ የኤርትራ መንግስትና የሌሎች ፀረ ኢትዮጵያ ሀይሎች የጥፋት አጀንዳ እየተረዱ መምጣታቸውን አመልክቷል ።በዚሁም በምንም መንገድ የዚህ የጥፋት ተልእኮ መሳርያ በመሆን ማገልገል የለብንም የሚል ጠንካራ እምነት የያዙ የቡድኑ የአመራር አባላት ከብሔራዊ የመረጃና ደህንነት አገልግሎት ጋር ምስጢራዊ ግንኙነት በመመስረት በተለያየ መንገድ የኤርትራ መንግስትንና የሌሎች አሸባሪ ሀይሎችን የጥፋት ተልእኮ በማኮላሽት በጋራ ሲሰሩ ቆይተዋል፡፡በዚሁም መሰረት በቅርቡ የኤርትራ መንግስትና ግንቦት 7 የተባለው አሸባሪ ፀረ ኢትዮጵያ ድርጅት ባዘጋጁት የህብረት ስምምነት ላይ የስብስቡ ኮር ሀይል የሆነው ትህዴን የተባለው ድርጅት ሊቀመንበርና በሻዕቢያና በግንቦት 7 የተመሰረተው ንቅናቄ ምክትል ሊቀመንበር በመሆን የተመረጠው ሞላ አስገዶም ከመንግስት በተሰጠው ተልእኮ መሰረት ሌሎች ሃገር ወዳድ ጓደኞቹን በማሳመንና በማደራጀት የሻዕቢያን የጥፋት ተልእኮ ሲያከሽፉ መቆየታቸውንም መግለጫው ያትታል። አጠቃላይ ሂደቱን መንግስት በሚፈልገው መንገድ ሲመሩት ከቆዩ በኋላ ግዳጃቸውን እጅግ አኩሪ በሆነ መንገድ ፈፅመው ሀይላቸውን እንዳለ ከነሙሉ ትጥቁ በመያዝ ወደ እናት ሃገራቸው ተመልሰዋል፡፡ አቶ ሞላ አስገዶምና ሌሎች ሃገር ወዳድ ጓደኞቹ ምንም እንኳን ስለሃገራችን ጥፋትና ውድመት ሌት ተቀን የሚያልመው የኤርትራ መንግስት ኢትዮጵያን የማጥፋት ፍላጎት በሚገባ ከተረዱ በኋላ ቶሎ ብለው ወደ ሃገራቸው ለመመለስ ከፍተኛ ፍላጎት ነበራቸው ብሏል መግለጫውይሁንና በዚህ ከአንድ አመት በላይ የዘለቀ ምስጢራዊ ግንኙነት ከብሔራዊ የመረጃና የደህንነት አገልግሎት በሚሰጣቸው አቅጣጫ መሰረት የሻዕቢያንና የሌሎች የጥፋት ሀይሎችን ተንኮልና ሴራ እያከሸፉ እንዲቆዩና መጨረሻ ላይ መንግስት በሚወስነው ጊዜና ወቅት ላይ ግዳጃቸውን በሚፈለገው መንገድ አጠናቅቀው እንዲወጡ በተደረሰው መግባባት መሰረት ኦፐሬሽኑ በከፍተኛ ጥንቃቄ ለረጅም ጊዜ እየተመራ ቆይቷል ብሏል ፡፡በተዘጋጀው እቅድ መሰረት በሁመራ በኩል ወደ ሃገራቸው እንዲገቡ ታስቦ የነበረ ቢሆንም ወደ ሃገራቸው ጉዞ ከጀመሩ በኋላ በአንድ የሻዕቢያ ቅጥረኛ ከሃዲ አማካይነት በመጨረሻ ሰዓት ላይ ምስጢሩ ለሻዕቢያ ጆሮ በመድረሱና ከኢትዮጵያ መንግስት ጋር የነበረው ግንኙነት በድንገት የተቋረጠ ቢሆንም በዚያ አስቸጋሪ ሁኔታ ላይ ፈጣን የሆነ እርምጃ በመውሰድ እቅዱን ተግባራዊ ማድረግ ችለዋል፡ጦሩ በሻዕቢያ እና ግንቦት 7 አስተባባሪነት በኢትዮጵያ ላይ የተለያዩ አደጋዎችን ለማድረስ ሲንቀሳቀስ መቆየቱ ይታወሳል።